section_heading: Život
paragraph_text: Nakon srednje škole u Obrovcu odlučila je da će pokušati upisati glumu na zagrebačkoj Akademiji dramske umjetnosti. No, prvi put je zakasnila s predajom dokumenata, što je poljuljalo njezine ambicije, ali je nije obeshrabrilo. Sljedeće godine ušla je u uži krug, ali, previdjela je svoje ime na oglasnoj ploči te se, uvjerena da opet nije prošla, upisala na Ekonomski fakultet u Splitu. Pojavila se i treći put na prijamnom iz glume i položila ga. Usporedno je nastavila studij ekonomije.